Title: Monteringsanvisning - FR brannplate.pdf
1. Ved branntetting av hulldekkeelementer så er løsning angitt i Byggdetalj 2-2006, 520.342 pkt.32. Alternativt vil man oppnå samme brannmotstand for gjennomføringen om det i stedet benyttes tosidig branntetting. Utførelse av branntetting må være som angitt for dekkekonstruksjoner, men med én brannplate overkant og én brannplate underkant dekke.2. Ved branntetting i sjaktvegger bestående av gips på kun én side, benytt anvisningene for gipsvegg med brannplate kun på siden med gipsplater. Man må da påse at sjaktveggene i alle etasjene tettes på samme måte.3. Ved branntetting av langsgående åpninger mellom gipsvegger og overliggende dekke; benytt brannplatens anvisninger for gipsvegg i ubegrenset lengde men med høyde på maksimum 1200mm. Ved fri høyde over 600mm monteres brannplatene på høykant.4. Det bør være minimum 30mm avstand mellom det som skal branntettes samt mellom gjennomføringer og omhyllende utsparing for at man skal kunne få utført arbeidet på en kvalitetsmessig måte.